Just Fontaine

Just Louis Fontaine (* 18. august 1933, Murrákuš, Francúzske Maroko – † 1. marec 2023, Toulouse, Francúzsko) bol francúzsky futbalista a tréner.

Futbalová kariéra
Najviac zažiaril vo svojej kariére na Majstovstiev sveta v roku 1958 vo Švédsku, keď zaznamenal až 13 gólov, čo je doteraz najväčší počet gólov strelených na jednom turnaji majstrovstiev sveta. S trinástymi gólmi je celkovo štvrtý najlepší strelec Majstrovstiev sveta. Pred ním sú len Nemci Gerd Müller a Miroslav Klose so štrnástymi gólmi a Brazílčan Ronaldo s pätnástymi zásahmi, čo je aj rekord. Hoci Francúzsko skončilo len na treťom mieste, stal sa len druhým hráčom v histórii, ktorý dokázal vstreliť v každom zápase na jedných majstrovstiev sveta aspoň jeden gól.

Justo svoju profesionálnu kariéru odštartoval v klube USM Casablanca, v ktorom pôsobil od roku 1950 do 1953. V roku 1953 prestúpil do francúzskeho klubu OGC Nice v ktorom odohral tri sezóny. V nich strelil celkovo 52 gólov v 83 zápasoch vo všetkých súťažiach. Od sezóny 1953/54 je súčasťou tímu Stade de Reims, ako posila za Raymonda Kopu, ktorý odišiel do Realu Madrid. V šiestich sezónach za Reims zaznamenal Fontaine v lige 122 gólov v 131 zápasoch. Vo francúzskej lige triumfoval celkovo štyrikrát, a to v rokoch 1956, 1958, 1960 a 1962.

Prvý zápas za Francúzsko odohral Fontaine 17. decembra 1953 proti Luxembursku vo veľkom štýle, keď zaznamenal hetrik. Tento zápas vyhrali Francúzi vysoko 8-0. Za sedem rokov v národnom tíme streli 30 gólov v 21 zápasoch. Na majstrovstiev sveta v 1958 potreboval len 6 zápasov na 13 gólov, vrátane štyroch gólov proti Západnému Nemecku v zápase o tretie miesto. Štyri góly v jednom zápase na majstrovstiev sveta nedal žiadny iný hráč a právom dostal Golden Boot pre najlepšieho strelca turnaja.

Posledný profesionálny zápas odohral v júli roka 1962. Kariéru ukončil len v 28 rokoch kvôli častým zraneniam. Po piatich rokoch sa Fontaine stáva trénerom Francúzska, ale len na dva zápasy, ktoré obidva prehral. Od roku 1973 do 1976 viedol Paris Saint-Germain, ale väčšieho úspechu s ním nedosiahol, tak isto ako s Toulouse, ktorý viedol v sezóne 1978/1979. Ale ako tréner Maroka obsadil tretie miesto na Africkom pohári národov 1980, keď jeho zverenci porazili Egypt 2-0 v zápase o tretie miesto. V tíme mal takých hráčov ako Badou Zaki, Mohammed Timoumi alebo Aziz Bouderbala.

Reprezentačné góly

Štatistika

Klubová štatistika

Reprezentačná štatistika

Trénerské štatistiky

Trofeje

Klubové
OGC Nice
 Division 1: 1956
 Coupe de France: 1954

Stade de Reims
 Division 1: 1958, 1960, 1962
 Coupe de France: 1958

Individuálne
 Najlepší strelec ročníka Ligue 1: 1958, 1960 
 Golden Boot: 1958 (13 gólov)

Referencie

Externé odkazy
 Just Fontaine - profil na stránke Francúzskej futbalovej federácie
 Just Fontaine - štatistiky na lequipe.fr

Francúzski futbalisti
Futbaloví útočníci
Hráči OGC Nice
Hráči Stade de Reims
Hráči Ligue 1
Hráči Majstrovstiev sveta vo futbale 1958
Francúzski futbaloví tréneri
Francúzske osobnosti španielskeho pôvodu